முப்பீனைலார்சின்

முப்பீனைலார்சின் (Triphenylarsine)  என்பது As(C6H5)3 என்ற மூலக்கூற்று வாய்ப்பாட்டால் விவரிக்கப்படும் கரிம ஆர்சனிக் வகை சேர்மமாகும். பெரும்பாலும் AsPh3  என்ற சுருக்க வாய்ப்பாட்டால் இது குறிப்பிடப்படுகிறது. நிறமற்று படிகநிலையில் காணப்படும் முப்பீனைலார்சினை ஓர் ஈந்தணைவியாகவும் ஒருங்கிணைப்பு வேதியியலில் ஒரு வினையாக்கியாகவும் பயன்படுத்துகிறார்கள். பட்டைக்கூம்புரு வடிவமைப்பில் As-C  பிணைப்பு இடைவெளி 1.942–1.956 Å  அளவிலும் C-As-C  பிணைப்புக் கோணம் 99.6–100.5° என்ற அளவிலும் கொண்ட கட்டமைப்பில் இச்சேர்மம் காணப்படுகிறது. Mazhar-ul-Haque, Hasan A. Tayim, Jamil Ahmed, and William Horne "Crystal and molecular structure of triphenylarsine" Journal of Chemical Crystallography Volume 15, Number 6 / 1985.  

ஆர்சனிக்முக்குளோரைடுடன் குளோரோபென்சீனைச் சேர்த்து உடன் ஒடுக்கும் முகவராக சோடியம் சேர்க்கப்பட்டு மேற்கொள்ளப்படும் வினையில் முப்பீனைலார்சின் தயாரிக்கப்படுகிறது. : article

AsCl3 + 3 PhCl + 6 Na → AsPh3 + 6 NaCl  

 வேதி வினைகள் 
இலித்தியம் தனிமத்துடன் முப்பீனைலார்சின் வினைபுரிந்து இலித்தியம் இருபீனைலார்சினைடு உருவாகிறது. :
AsPh3  +  2 Li  →   LiAsPh2  +  LiPh 

நன்கு அறியப்பட்ட வீழ்படிவாக்கும் முகவரான நாற்பீனைலார்சோனியம் குளோரைடு தயாரிப்பில் முப்பீனைலார்சின் ஒரு முன்னோடிச் சேர்மமாகப் பயன்படுகிறது.  

உலோகங்களுடன் சேர்ந்து முப்பீனைலார்சின் உலோக அணைவுச் சேர்மங்களைக்  கொடுக்கிறது. இவற்றுள் பெரும்பாலானவை தொடர்புடைய முப்பீனைல்பாசுபீன் வழிப்பெறுதிகளை ஒத்த சேர்மங்களாக உள்ளன. 
IrCl(CO)(AsPh3)2, RhCl(AsPh3)3, மற்றும் Fe(CO)4(AsPh3) உள்ளிட்ட சேர்மங்கள் இதற்கு எடுத்துக்காட்டுகளாகும்.  

முப்பீனைலார்சோனியம் குளோரைடு முப்பீனைலார்சினிலிருந்து தயாரிக்காப்படுகிறது. :
(C6H5)3As  +  Br2   →   (C6H5)3AsBr2 
(C6H5)3AsBr2  + H2O  →  (C6H5)3AsO  +  2 HBr
 (C6H5)3AsO  +   C6H5MgBr  →  (C6H5)4AsOMgBr
(C6H5)4AsOMgBr  +  3 HCl  →  (C6H5)4AsCl.HCl  +  MgBrCl
(C6H5)4AsCl.HCl  +  NaOH  →  (C6H5)4AsCl  +  NaCl  +  H2O 

 மேற்கோள்கள் 

பகுப்பு:பீனைல் சேர்மங்கள்
பகுப்பு:கரிம ஆர்சனிக் சேர்மங்கள்